KOMISIJAS ZIŅOJUMS EIROPAS PARLAMENTAM UN PADOMEI par Komisijai piešķirto deleģēto aktu pieņemšanas pilnvaru īstenošanu saskaņā ar Eiropas Parlamenta un Padomes 2003. gada 4. novembra Direktīvu 2003/71/ES par prospektu, kurš jāpublicē, publiski piedāvājot vērtspapīrus vai atļaujot to tirdzniecību, un par Direktīvas 2001/34/EK grozījumiem /* COM/2015/0149 final */





1. Ievads Prospektu direktīvā (PD)[1], kura tika pieņemta 2003. gada novembrī, ir paredzēti kopīgi noteikumi par prospektu, kas jāpublicē, ja pārvedami vērtspapīri tiek publiski piedāvāti vai atļauti tirdzniecībai regulētā tirgū Eiropas Savienībā. Pēc pārskatīšanas procesa PD 2010. gada novembrī tika grozīta ar Direktīvu 2010/73/ES ("PD II", piemēro no 2012. gada jūlija). Jaunākie grozījumi tajā veikti ar Direktīvu 2014/51/ES ("Omnibus II" direktīva). PD II 4. pantā ir iekļauta pārskatīšanas klauzula, saskaņā ar kuru Komisijai līdz 2016. gada 1. janvārim ir jānovērtē ar PD II grozītās PD piemērošana. Šis pārskats būtu jāiesniedz Eiropas Parlamentam un Padomei, attiecīgā gadījumā pievienojot priekšlikumus PD grozījumiem. 2. Juridiskais pamats Šis ziņojums jāiesniedz saskaņā ar PD 24.a pantu. Atbilstīgi šim noteikumam pilnvaras pieņemt PD 1. panta 4. punktā, 2. panta 4. punktā, 3. panta 4. punktā, 4. panta 1. punkta piektajā daļā, 5. panta 5. punktā, 7. panta 1. punktā, 8. panta 4. punktā, 11. panta 3. punktā, 13. panta 7. punktā, 14. panta 8. punktā, 15. panta 7. punktā un 20. panta 3. punkta pirmajā daļā minētos deleģētos aktus Komisijai piešķir uz 4 gadiem no 2010. gada 31. decembra. Komisija sagatavo ziņojumu par deleģētajām pilnvarām vēlākais 6 mēnešus pirms četru gadu laikposma beigām. Pilnvaru deleģējums tiek automātiski pagarināts par tāda paša ilguma laikposmiem, ja vien Eiropas Parlaments vai Padome to neatsauc saskaņā ar PD 24.b pantu. 3. Deleģēšanas īstenošana PD 1. panta 4. punkts Līdz šim Komisija nav veikusi PD 1. panta 4. punktā minēto ierobežojumu pielāgošanu. Ierobežojumi tiks izvērtēti PD II 4. pantā prasītās pārskatīšanas gaitā līdz 2016. gada 1. janvārim. PD 2. panta 4. punkts Līdz šim Komisija nav veikusi PD 2. panta 4. punktā minēto definīciju un robežvērtību pielāgošanu. Definīcijas un robežvērtības tiks izvērtētas PD II 4. pantā prasītās pārskatīšanas gaitā līdz 2016. gada 1. janvārim. PD 3. panta 4. punkts Līdz šim Komisija nav veikusi PD 3. panta 4. punktā minēto robežvērtību pielāgošanu. Robežvērtības tiks izvērtētas PD II 4. pantā prasītās pārskatīšanas gaitā līdz 2016. gada 1. janvārim. PD 4. panta 1. punkta piektā daļa Līdz šim nav tikuši pieprasīti šādi novērtējumi, lai precizētu trešo valstu tiesisko regulējumu līdzvērtīguma kritērijus. Turklāt līdzvērtīguma novērtējumu var veikt tiešā veidā, t.i., neprecizējot vai nepievienojot citus kritērijus, ņemot vērā Finanšu instrumentu tirgu direktīvas 2004/39/EK, Pārredzamības direktīvas 2004/109/EK un Direktīvas par tirgus ļaunprātīgu izmantošanu 2003/6/EK attiecīgos noteikumus un PD II 4. panta 1. punkta e) apakšpunktā izklāstītos vispārējos kritērijus. Visi līdzvērtīguma noteikumi attiecībā uz trešām valstīm tiks izvērtēti PD II 4. pantā prasītās pārskatīšanas gaitā līdz 2016. gada 1. janvārim. PD 5. panta 5. punkts un PD 7. panta 1. punkts Šīs pilnvaras tikušas izmantotas, lai pieņemtu šādas Komisijas deleģētās regulas: - Komisijas 2012. gada 30. marta Deleģēto regulu (ES) Nr. 486/2012, ar kuru groza Regulu (EK) Nr. 809/2004 attiecībā uz prospekta, pamatprospekta, kopsavilkuma un galīgo nosacījumu formu un saturu un attiecībā uz informācijas sniegšanas prasībām; - Komisijas 2012. gada 4. jūnija Deleģēto regulu (ES) Nr. 862/2012, ar ko izdara grozījumus Regulā (EK) Nr. 809/2004 attiecībā uz informāciju par piekrišanu prospekta izmantošanai, informāciju par bāzes indeksiem un prasību par neatkarīgu grāmatvežu vai revidentu sagatavotu ziņojumu; - Komisijas 2013. gada 30. aprīļa Deleģēto regulu (ES) Nr. 759/2013, ar ko groza Regulu (EK) Nr. 809/2004 attiecībā uz informācijas sniegšanas prasībām konvertējamiem un apmaināmiem parāda vērtspapīriem. PD 8. panta 4. punkts Šīs pilnvaras nav tikušas izmantotas, jo diskusijas ar Eiropas Vērtspapīru un tirgu iestādi (EVTI) un valstu kompetentajām iestādēm nav pierādījušas nepieciešamību precizēt sīkākus datus par informācijas nenorādīšanu prospektā. PD 11. panta 3. punkts Ar "Omnibus II" direktīvu tika grozīts PD iekļautais pilnvarojums, lai ņemtu vērā EVTI izveidi Eiropas finanšu uzraudzības sistēmas (EFUS) ietvaros. Pirms "Omnibus II" direktīvas pieņemšanas saskaņā ar šo pilnvarojumu Eiropas Komisijai bija piešķirtas pilnvaras pieņemt deleģētos tiesību aktus. Līdz ar "Omnibus II" direktīvas pieņemšanu tika grozīts pilnvarojums, piešķirot EVTI pilnvaras izstrādāt regulatīvu tehnisko standartu (RTS) projektu, lai precizētu informāciju, kas iekļaujama ar atsauci. EVTI jāiesniedz šo regulatīvo tehnisko standartu projekts Komisijai līdz 2015. gada 1. jūlijam, un Komisija ir pilnvarota pieņemt regulatīvos tehniskos standartus saskaņā ar Regulas (ES) Nr. 1095/2010 10. līdz 14. pantu. EVTI veica sabiedrisko apspriešanu par regulatīvu tehnisko standartu projektu, kura noslēdzās 2014. gada 19. decembrī. PD 13. panta 7. punkts Ar "Omnibus II" direktīvu tika grozīts PD iekļautais pilnvarojums. Saskaņā ar grozīto pilnvarojumu EVTI ir piešķirtas pilnvaras izstrādāt regulatīvu tehnisko standartu projektu, precizējot procedūras prospekta apstiprināšanai un nosacījumus termiņu pielāgošanai. EVTI līdz 2015. gada 1. jūlijam jāiesniedz šo regulatīvo tehnisko standartu projekts Komisijai, lai tā tos pieņemtu. EVTI veica sabiedrisko apspriešanu par regulatīvu tehnisko standartu projektu, kura noslēdzās 2014. gada 19. decembrī. PD 14. panta 8. punkts Ar "Omnibus II" direktīvu tika grozīts PD iekļautais pilnvarojums. Saskaņā ar grozīto pilnvarojumu EVTI ir piešķirtas pilnvaras izstrādāt regulatīvu tehnisko standartu projektu, precizējot noteikumus attiecībā uz prospekta publicēšanu 14. panta 1. līdz 4. punktā. EVTI līdz 2015. gada 1. jūlijam jāiesniedz šo regulatīvo tehnisko standartu projekts Komisijai, lai tā tos pieņemtu. EVTI veica sabiedrisko apspriešanu par regulatīvu tehnisko standartu projektu, kura noslēdzās 2014. gada 19. decembrī. PD 15. panta 7. punkts Ar "Omnibus II" direktīvu tika grozīts PD iekļautais pilnvarojums. Saskaņā ar grozīto pilnvarojumu EVTI ir piešķirtas pilnvaras izstrādāt regulatīvu tehnisko standartu projektu, precizējot noteikumus par to sludinājumu izplatīšanu, ar ko paziņo par nodomu publiski piedāvāt vērtspapīrus vai par pielaidi tirdzniecībai regulētā tirgū, jo īpaši pirms tam, kad prospekts ir darīts pieejams sabiedrībai vai sākta parakstīšanās, un precizējot 15. panta 4. punktā paredzētos noteikumus. EVTI līdz 2015. gada 1. jūlijam jāiesniedz šo regulatīvo tehnisko standartu projekts Komisijai, lai tā tos pieņemtu. EVTI veica sabiedrisko apspriešanu par regulatīvu tehnisko standartu projektu, kura noslēdzās 2014. gada 19. decembrī. PD 20. panta 3. punkta pirmā daļa Līdz šim Komisija nav izmantojusi pilnvaras pieņemt deleģētos aktus, ar ko nosaka vispārīgus līdzvērtīguma kritērijus trešo valstu prospektiem. Savukārt EVTI ir izstrādājusi nesaistošu "regulējumu trešo valstu prospektiem saskaņā ar Prospekta direktīvas 20. pantu" (sk. publisko paziņojumu ESMA/2011/36). Jautājums par vispārīgiem līdzvērtīguma kritērijiem trešo valstu prospektiem tiks izvērtēts PD II 4. pantā prasītās pārskatīšanas gaitā līdz 2016. gada 1. janvārim. 4. Secinājums Komisija ir īstenojusi dažas no tai deleģētajām pilnvarām. PD 11. panta 3. punktā, 13. panta 7. punktā, 14. panta 8. punktā un 15. panta 7. punktā ietvertie pilnvarojumi tika grozīti ar "Omnibus II" direktīvu, un EVTI patlaban strādā pie attiecīgo regulatīvo tehnisko standartu projekta, kuru pieņems Komisija saskaņā ar Regulas (ES) Nr. 1095/2010 10. līdz 14. pantu. Lai gan Komisija uzskata, ka pilnvaru deleģēšanai ir bijusi liela nozīme, lai turpmāk izstrādātu vienotu noteikumu kopumu un tādējādi izveidotu saskaņotākus, kvalitatīvākus noteikumus, Komisija vēl nav izmantojusi dažas no šīm pilnvarām. Attiecīgie noteikumi tiks pārskatīti PD II 4. pantā prasītās PD pārskatīšanas gaitā līdz 2016. gada 1. janvārim. Komisija uzskata, ka Eiropas Parlamentam un Padomei nevajadzētu atsaukt šo pilnvaru deleģēšanu saskaņā ar PD 24.b pantu, jo tai nākotnē var būt nepieciešams izmantot šīs pilnvaras, lai pieņemtu noteiktus deleģētos aktus, ņemot vērā notikumu attīstību finanšu tirgos. Komisija aicina Eiropas Parlamentu un Padomi ņemt vērā šo ziņojumu. [1] Eiropas Parlamenta un Padomes Direktīva 2003/71/EK (2003. gada 4. novembris) par prospektu, kurš jāpublicē, publiski piedāvājot vērtspapīrus vai atļaujot to tirdzniecību, un par Direktīvas 2001/34/EK grozījumiem.